ইলতালম
ইলাথালম, বা এলাথালম হল একটি ধাতব বাদ্যযন্ত্র যেটি একটি ক্ষুদ্রকায় করতাল যুগলের সাথে সাদৃশ্যপূর্ণ। দক্ষিণে ভারতের কেরল এবং তামিলনাড়ু থেকে আসা এই বাদ্যযন্ত্রটি সম্পূর্ণরূপে ব্রোঞ্জ থেকে তৈরি এবং এতে দুটি একইরকম অংশ রয়েছে। এতে যে দুটি গোল চাকতি থাকে তাদের ব্যাসার্ধ ১৫ - ২০ সেমি। এর বাইরের পৃষ্ঠের উপর হাতল লাগানো থাকে। এটি কথাকলি নৃত্যে ব্যবহৃত অন্যতম একটি বাদ্যযন্ত্র। বাম হাতে করতালের একটি অংশ রেখে, করতালের অন্য অংশটি দিয়ে তাতে আঘাত করে ইলাথালম বাজানো হয়। যদিও এই যন্ত্রটি আকারে ছোট, এর ঘনত্ব সাধারণ করতালের চেয়ে বেশি হয়। এটি কোনও ঐকতান বাদ্যে নেতৃত্ব না দিলেও, ইলাথালম দ্বারা উৎপাদিত শব্দটি অনন্য। এতে একটি বিশেষ ধরনের ধ্বনি ওঠে। ভারতে ইলাথালমের অসংখ্য উল্লেখযোগ্য সম্মানিত গুরু রয়েছেন, যাঁদের প্রতিভা প্রশংসিত।